***1. Da li OCD čiji je predsednik Upravnog odbora i jedan od osnivača zaposlen u organima Opštinske uprave (koji nemaju direktnih veza sa procedurama i aktivnostima za na projektu) može da učestvuje u svojstvu aplikanta ili partnera?***

Prema pravilima ReLOaD projekta,  OCD koje u bilo kom telu imaju zaposlene u organima Opštinske uprave ne mogu da konkurišu za dobijanje sredstava.

***2. Da li jedna OCD koja aplicira može istovremeno da bude glavni aplikant na jednom i partner na drugom projektu?***

Jedna organizacije može da bude i aplikant i partner na dva različita projekta. Takođe može da aplicira sa više projekata, tako da je iznos svih projekata zajedno (i iz prvog javnog konkursa 2018. i iz drugog 2019. godine) manji od 60.000 evra u protivvrednosti u dolarima.

3. ***Da li organizacija Crvenog krsta iz Paraćina ima prava da aplicira, imajući u vidu, da „Crveni krst Srbije uživa pomoć nadležnih državnih organa, organa teritorijalne autonomije i jedinica lokalne samouprave“?***

Sva udruženja registrovana prema Zakonu o udruženjima, tj. registrovana kao udruženja građana u Agenciji za privredne registre, mogu da apliciraju na javni konkurs.

**4. *Da li se sva dokumentacija (obavezna i dodatna) prilaže na disku/USB-u, i ako se prilaže, da li to znači da se i svi aneksi moraju skenirati (overeni i potpisani)?***

Na disku ili usb-u prilažete svu dokumentaciju koju već imate i popunjavate u elektronskom formatu, kao što su administrativni podaci i finansijska identifikaciona forma (ne mora sa potpisom). Statut i rešenje o registraciji je poželjno da skenirate.

***5. Pošto nam je potrebna oprema u svrhu održavanja treninga, da li to prikazujemo u budžetu kao nabavku opreme ili kao deo troška za projektne aktivnosti?***

Stavku u budžetu nazivate Nabavka opreme (uz adekvatan opis itd) i stavljate je u deo Projektni troškovi.